17. mai-spillet

Mål: oppsummere det elevene har lært om 17. mai

Print ut 17. mai-spillet og fasiten som ligger vedlagt. Klipp ut fasitkortene og legg dem på et tilgjengelig sted i klasserommet. Det kan være lurt å skrive nummer på baksiden av kortene, slik at de kan ligge med tekstsiden ned.

Del klassen i grupper på 2–3 elever, og del ut et spillebrett, en terning og spillebrikker til hver gruppe.

Elevene plasserer spillebrikkene sine på «Køen starter her»-feltet, og kaster terningen etter tur. Elevene flytter brikken sin, og svarer på spørsmålet spillebrikken lander på. Dersom han eller hun svarer riktig, får spilleren 1 poeng (= 1 is), og noterer summen på eget ark. Deretter går turen til neste spiller. Hvis han eller hun svarer feil, går turen videre uten at det blir gitt poeng. Spilleren som har flest poeng (= flest is) når alle har kommet i mål, vinner.

Elevene kan sjekke fasiten til spørsmålene dersom gruppa ikke blir enige om et svar er riktig eller galt.